Y Man Engine
Rydych yma: Hafan › Digwyddiadau › Dod o hyd i ddigwyddiad › Y Man Engine › Canlyniadau chwilio
Y cawr peirianyddol
Sylw ar Gymru wrth i'r Man Engine atgyfodi unwaith eto. Y cawr peirianyddol yn ymweld â De Cymru yn 2018.
Mae De Cymru yn un o leoliadau treftadaeth mwyngloddio pwysicaf y DU, gyda haearn, copr a glo wrth galon y Cymoedd am ganrifoedd.
Ac yn 2018, gwahoddir y genedl gyfan i ddathlu a chofio'r hanes diwydiannol hwn gydag ymweliad gan y Man Engine eiconig.
Bydd y cawr o löwr yn ymweld ag wyth o leoliadau treftadaeth ddiwydiannol pwysicaf De Cymru am wythnos o ddathliadau rhwng 8 - 12 Ebrill 2018.
Bydd y campwaith peirianyddol yn ymweld â Big Pit, Gwaith Haearn Blaenafon, Gwaith Dur Glynebwy, Castell a Pharc Cyfarthfa, Parc Coffa Ynysangharad, Amgueddfa Genedlaethol y Glannau Abertawe, Canol Dinas Abertawe a Gwaith Copr Hafod Morfa fel rhan o'i daith o gwmpas Cymru, o'r enw: "Man Engine Cymru: dathlu diwydiant".
Mae'r daith Gymreig yn gydweithrediad ymhlith y sector diwylliannol yng Nghymru, gyda Phrifysgol Abertawe yn gweithio mewn partneriaeth â gwasanaeth amgylchedd hanesyddol Llywodraeth Cymru (Cadw), Amgueddfeydd Cenedlaethol Cymru, pum awdurdod lleol (Torfaen, Blaenau Gwent, Merthyr, Rhondda ac Abertawe), Celf ar y Blaen a Golden Tree Productions.
Mae'r ymweliad â Chymru'n rhan o Resurrection Tour 2018 y Man Engine, ble fydd y pyped 11.2m o daldra'n stemio'i ffordd o gwmpas rhai o safleoedd treftadaeth mwyngloddio mwyaf arwyddocaol y DU, gan gynnwys lleoliadau yng Nghernyw, Dyfnaint, Gwlad yr Haf, Swydd Efrog, Swydd Amwythig a Swydd Derby.
Wedi'i animeiddio gan dîm o ddwsin a rhagor o 'lowyr', bydd y pyped enfawr yn dechrau ar ei daith o amgylch Cymru ar 8 Ebrill gyda seremoni agoriadol yn Big Pit a gorymdaith i Waith Haearn Blaenafon.
Bydd y Man Engine yn dathlu'r ardal lle ganwyd y Chwyldro Diwydiannol yn Safle Treftadaeth Byd Blaenafon, prif gynhyrchwyr haearn a glo yn y 19eg ganrif.
Ymunwch efo ni yn Safle Treftadaeth Blaenafon i wylio'r Man Engine yn casglu glo o Big Pit: Amgueddfa Lofaol Cymru ac yn cwrdd â glöwr lleol, llanc ifanc Cymraeg oedd yn helpu i dorri'r glo, cyn ei gludo i Waith Haearn Blaenafon i'w ddefnyddio fel tanwydd. Wrth i'r Man Engine arwain yr orymdaith a chario'r glo trwy Stad Ddiwydiannol Gilchrist, caiff ei atal rhag mynd i mewn i'r Gwaith Haearn gan Sidney Gilchrist, fydd yn profi'r glo cyn caniatáu ei brynu ar gyfer y weithfa. Mae'r brif ddigwyddiad yn Gwaith Haearn Blaenafon lle bydd y Man Engine yn bwydo glo'r Big Bit i ffwrneisi'r weithfa, ac yn creu haearn crai enwog Blaenafon. Bydd y Man Engine yn cwrdd â rhai o weithwyr Blaenafon, a bydd y gwreichion yn tasgu a'r tanau'n rhuo drachefn wrth i haearn gorau'r byd gael ei greu unwaith eto dan oruchwyliaeth graff Sidney Gilchrist.
8fed o Ebrill 11:00 – 13:00. Safle Big Pit: Amgueddfa Lofaol Cymru. Am ddim.
8fed o Ebrill 13:00 – 14:00. Stad Ddiwydiannol Gilchrist. Am ddim.
8fed o Ebrill 14:00 – 16.30. Gwaith Haearn Blaenafon. £3 y tocyn. I archebu: www.ticketsource.co.uk/date/452961
Am ragor o wybodaeth am y daith- https://www.themanengine.org.uk/places/blaenavon/; 01495 742333.
Y lleoliad nesaf fydd Gwaith Dur Glynebwy ar 9 Ebrill – un o wir emau diwydiannol Cymru a'r safle cyntaf ym Mhrydain i integreiddio cynhyrchu haearn a dur.
Ar 10 Ebrill, bydd y Man Engine yn ymweld â Pharc a Chastell Cyfarthfa - hen gartref y Meistr Haearn William Crawshay II a'i deulu, symbol ingol o oruchafiaeth y Meistr Haearn ym Merthyr a chyfoeth y diwydiant haearn yn y Cymoedd.
Yna gall ymwelwyr weld y peiriant stêm anferthol ym Mharc Coffa Ynysangharad ar 11 Ebrill.
Bydd y daith yn dod i ben ar 12 Ebrill, gydag arddangosfeydd llawn nostalgia yn Amgueddfa Genedlaethol y Glannau Abertawe , a gorymdaith drwy'r ddinas gan orffen yng 'Ngwaith Copr Hafod Morfa gyda'r nos.
Bydd rhagor o wybodaeth a thocynnau ar gyfer yr wythnos o arddangosfeydd rhyfeddol ar gael ar wefan y Man Engine fis Ionawr.
Am fwy o wybodaeth am daith "Man Engine Cymru: dathlu diwydiant" neu'r stori y tu ôl i'r Man Engine rhyfeddol ewch i https://www.themanengine.co.uk.
08 Ebr 2018
Oedolyn - *
Pensiynwyr, myfyrwyr a phlant o dan 16 - *
*Safle Big Pit: Amgueddfa Lofaol Cymru. Am ddim.
Stad Ddiwydiannol Gilchrist. Am ddim.
Gwaith Haearn Blaenafon. £3 y tocyn. I archebu: https://www.ticketsource.co.uk/date/452961
BlaenavonIronworks@llyw.cymru
Rydym yn gwella ein croeso gyda swyddfa docynnau newydd yn @Castell_Coch heddiw – efallai y bydd peth gwaith yn ca… https://t.co/gzoV5TAq4w
16 Maw
Ewch ar daith o gwmpas Abaty Tyndyrn gyda'r Brawd Thomas yr wythnos hon - cewch ddysgu popeth am ei fywyd fel mynac… https://t.co/iUU5zXe0Cn